stanford-oval/wikipedia huggingface dataset:
Itämurteet

Savolaismurteet (6.) ja kaakkoismurteet (7.) ovat suomen kielen itämurteita.
Itämurteet ovat Suomen itäosissa puhuttavia suomen kielen murteita. Niitä ovat:
savolaismurteet
kaakkoismurteet
Itämurteita, pääasiassa kaakkoismurteita, puhuttiin myös Luovutetun Karjalan etelä- ja keskiosassa, mutta alueluovutusten ja väestön evakuoinnin myötä näiden alueiden asukkaat hajaantuivat toisen maailmansodan jälkeen ympäri Suomea. Myös inkerinsuomalaisten puhumat murteet kuuluvat, osana kaakkoismurteita, suomen itämurteisiin.
Länsimurteiden rinnalla itämurteet ovat toinen suomen kielen kahdesta päämurrealueesta.
Irwin Goodman Story

Irwin Goodman Story on vuonna 1977 julkaistu Irwin Goodmanin kokoelmalevy.
Kappaleet

En kerro kuinka jouduin naimisiin
Kalteritango
Terveisiä Seutulasta
Juhlavalssi
Mun on niin kiva olla
St. Pauli ja Reeperbahn
Las Palmas
Si si si
Meidän lavstoori
Tositarkoituksin
Viuhahdus
Punaportin blues
Jackson–Weissin oireyhtymä

Jackson–Weissin oireyhtymä on erittäin harvinainen geneettinen oireyhtymä, joka aiheuttaa kraniosynostoosia ja jalkojen epämuodostumia. Oirekuva on kuitenkin erittäin vaihteleva yksilöllisesti.
Jackson–Weissin oireyhtymään liittyvä kraniosynostoosi eli ennenaikainen kallon saumojen luutuminen aiheuttaa kasvojen epämuodostumia. Sairastuneilla on kuvattu akrokefaliaa, jossa pää on muodoltaan korkea ja suippo. Osalla on ilmennyt päänsärkyä, näköongelmia ja hydrokefaliaa. Jackson–Weissin oireyhtymästä kärsivien kasvonpiirteissä on ilmennyt monia poikkeavuuksia, kuten vajaakehittyneet keskikasvot, hypertelorismi, ptoosi, karsastus, matala nenänselkä, vajaakehittynyt yläleuka, suulakihalkio ja korvien poikkeava muoto. Oireyhtymästä kärsivien jaloille ominaisia piirteitä puolestaan ovat olleet lyhyet, leveät varpaat sekä toisen ja kolmannen varpaan yhteenkasvu. Isovarpaat ovat joskus kääntyneet sisäänpäin. Nivelten liikkuvuus on voinut olla tavallista vähäisempi. Myös jalkapöydän, kantapään ja nilkan luiden fuusioitumista on esiintynyt. Tyypillisesti Jackson–Weissin oireyhtymään ei liity kehitysvammaisuutta.
Jackson–Weissin oireyhtymä johtuu tavallisesti autosomissa vallitsevasti periytyvästä kromosomin 10 geenin FGFR2 mutaatiosta. Joskus taudin taustalla oleva virhe on sporadinen de novo -mutaatio. Jackson–Weissin oireyhtymän arvioitu esiintyvyys vastasyntyneillä on vähäisempi kuin yksi miljoonasta. C. E. Jackson kuvasi Jackson–Weissin oireyhtymän ensimmäisenä vuonna 1976 amissien suvussa, jossa sairastuneita henkilöitä oli 88.
Jackson–Weissin oireyhtymän hoito on oireenmukaista. Monia siihen liittyviä poikkeavuuksia onnistutaan hoitamaan kirurgisesti. Lisäksi tarpeen saattaa olla fysio- tai toimintaterapia. Jackson–Weissin oireyhtymästä kärsivien elinajanodotteen on katsottu olevan normaali.
Sekatyömies (albumi)

| Sekatyömies Hojas Blues Band |
| --- | --- | --- |

Studioalbumin tiedot
 Äänitetty : 1983
 Julkaistu: 1983
 Formaatti: LP
 Tuottaja(t): Ole Holmberg
 Tyylilaji: blues
 Kesto: 44.05
 Levy-yhtiö: Polarvox
Sekatyömies on suomalaisen Hojas Blues Band yhtyeen esikoisalbumi vuodelta 1983.
Kappaleet > A-puoli

Metsästys ja kalastus – 5.20 (säv. Hojas)
Bluesia kävellen (Walking Blues) – 3.53 (säv. Robert Johnson)
Saab 900 Turbo Blues (Pontiac Blues) – 2.19 (säv. Rice Miller Williamson)
Meidän kesken vain (Keep It to Yourself) – 4.20 (säv. Sonny Boy Williamson)
Luumupuu (Peach Tree) – 2.54 (säv. Sonny Boy Williamson)
Hepo tallissaan (Monkey on a Limb) – 4.44 (säv. George Smith)
Kappaleet > B-puoli

Hellahuoneessa (One Room, Little Cabin) – 3.46 (säv. Sonny Boy Williamson)
Lääket. lis. Jortikan maineikas terapia (Dr. Browns Famous Cure) – 3.37 (säv. Brownie McGhee)
Helmiä sioille sukeltain (Fattening Frogs for Snakes) – 3.12 (säv. Sonny Boy Williamson)
Sekatyömies – 3.57 (säv. Hojas)
Yksinäisen bensa-aseman Blues – 7.29 (säv. Hojas)
Kokoonpano

Kari Vakkuri – basso
Jorma Vuorinen – rummut
Pasi Hiihtola – huilu (raita B5)
Reijo Pöykiö – viulu, laulu, kitara ja kitara soolo (raita B1)
Sakari Helle – huuliharppu, laulu
Markku Malkamäki – soolokitara, resonaattorikitara, slide-kitara
Pentti Lahti – saksofoni
Jan-Erik Holmberg – syntetisaattori, klarinetti, urut, piano, sähköpiano
Aiheesta muualla

Albumi Fono.fi:in tietokannassa
Sekatyömies discogs.com -sivustolla
Jaakko Erkinheimo

Jaakko Erkinheimo (s. 25. heinäkuuta 1981) on suomalainen kymmenottelija ja yleisurheiluvalmentaja.
Urheilu-urallaan Erkinheimo edusti Lappajärven Veikkoja ja Lahden Ahkeraa ja häntä valmensivat Matti Takala ja Janne Lahtinen. Kalevan kisoissa Erkinheimo sijoittui kymmenottelussa pronssille kahdesti, vuosina 2008 ja 2009.
Erkinheimo on valmentanut muun muassa Sanna Aaltosta ja Ville Wendeliniä. Vuonna 2013 hän aloitti Lahden Ahkeran puolipäiväisenä valmennuspäällikkönä.
Islamilaisen taiteen museo (Ateena)

| Islamilaisen taiteen museo Μουσείο Ισλαμικής Τέχνης |
| --- | --- |
Tyyppi:  taidemuseo
Sijainti:  Kerameikós, Ateena, Attika, Kreikka
Koordinaatit:  37°58′45″N, 23°43′13″E
 fiIslamilaisen taiteen museo 
   
Islamilaisen taiteen museo (kreik. Μουσείο Ισλαμικής Τέχνης, Mouseío Islamikís Téchnis) on museo Ateenassa Kreikassa. Se on keskittynyt nimensä mukaisesti islamilaisen maailman taiteeseen eri aikakausilta. Museo on virallisesti osa Benaki-museota, mutta toimii erillisessä rakennuksessa Kerameikóksen kaupunginosassa.
Museon kokoelmiin kuuluu yli 8 000 esinettä. Ne esittävät islamilaisen taiteen kehityskaaren uskonnon alkuajoista Osmanien valtakuntaan ja 1800-luvulle saakka. Esineet ovat eri puolilta historiallista islamilaista maailmaa, kuten Arabiasta, Persiasta, Egyptistä ja muualta Pohjois-Afrikasta, Lähi-idästä, Intiasta ja Espanjasta. Kokoelma on yksi alansa merkittävimmistä maailmassa.
Museorakennuksen kunnostustöiden yhteydessä löytyneet antiikin Ateenan kaupunginmuurin eli niin kutsutun Themistokleen muurin osat ovat nähtävillä rakennuksen alimmassa kerroksessa.
Pelipöytä, 1300–1499.
Berat, 1779.
Rukouskirja, 1800–1830.
Aiheesta muualla

Kuvia tai muita tiedostoja aiheesta Islamilaisen taiteen museo Wikimedia Commonsissa
Second Psychedelic Coming: The Aquarius Tapes

| Second Psychedelic Coming: The Aquarius Tapes Jess and the Ancient Ones |
| --- | --- | --- |

Studioalbumin tiedot
 Äänitetty : heinäkuu 2015– Studio 33, Kuopio
 Julkaistu: 4. joulukuuta 2015
 Formaatti: CD, LP
 Tuottaja(t): Jess and the Ancient Ones
 Tyylilaji: psykedeelinen rock
 Kesto: 65.52
 Levy-yhtiö: Svart
Listasijoitukset
  Suomen virallinen lista: 21.
Jess and the Ancient Onesin muut julkaisut
| Astral Sabbat (EP) 2013 | Second Psychedelic Coming: The Aquarius Tapes 2015 | The Horse and Other Weird Tales 2017 |
Second Psychedelic Coming: The Aquarius Tapes on suomalaisen psykedeelisen rockin yhtyeen Jess and the Ancient Onesin toinen studioalbumi, joka julkaistiin 4. joulukuuta 2015. Albumi on yhtyeen ensimmäinen ilman kitaristi Von Strohia.
Albumi debytoi Suomen virallisen listan sijalla 43, mutta nousi seuraavalla listaviikollaan sijalle 21.
Taustaa

Yhtye julkaisi 12. lokakuuta 2015 musiikkivideon kappaleesta "In Levitating Secret Dreams", joka julkaistiin singlenä 6. marraskuuta 2015. Kappale kunnioittaa LSD:n keksijää Albert Hofmannia. Kappale "Samhain" julkaistiin Halloweenina Soundcloud-suoratoistopalvelun kautta.
Kappaleet

Kaikki kappaleet säveltänyt ja sanoittanut Thomas Corpse.
Samhain – 6.01
The Flying Man – 4.24
In Levitating Secret Dreams – 3.17
The Equinox Death Trip – 6.14
Wolves Inside My Head – 5.19
Crossroad Lightning – 8.16
The Lovers – 3.29
Goetia of Love – 6.21
Goodbye to Virgin Grounds Forever – 22.35
Kokoonpano

| --- | --- |
 Jess – laulu  Thomas Corpse – kitarat, taustalaulu  Fiend – kitara  Fast Jake – basso  Jussuf Af Gran – rummut, lyömäsoittimet  Abrahammond – kosketinsoitin Vierailevat muusikot Kuke – tuuba  Mikko Häyrynen – viulu  Nana Toivanen – huilu, taustalaulu  Anssi Neuvonen – torvet, saksofoni  Antti Hevosmaa – torvet, saksofoni  Samuli Neuvonen – torvet, saksofoni  Eija Rytkönen, Kari Serguskin, Mari Pekkarinen, Seppo Ruotsalainen, Seppo Taipale – kuorolaulu :  Tuotanto Thomas Corpse – tuottaja  Jari "Tupi" Tuomainen – äänittäjä  Anssi Neuvonen – äänittäjä (torvet, saksofoni)  Antti Hevosmaa – äänittäjä (torvet, saksofoni)  Samuli Neuvonen – äänittäjä (torvet, saksofoni)  Jaime Gomez Arellano – miksaaja, masteroija  Jarkko Pietarinen – valokuvat  Johanna Levomäki – kansikuva  Jari Nieminen – layout
Arvostelut

Angry Metal Guy:
Helsingin Sanomat:
Kaaoszine.fi: 8/10
Metalliluola.net: 8/10
Soundi:
Islamilaisen oikeuden historia

| Islamilaisen oikeuden historia>  Šarian monet merkitykset |
| --- | --- |

Alkuperäisteos
Kirjailija:  Joonas Maristo
Genre:  Vertaisarvioitu tietokirja
Kustantaja:  Gaudeamus
Julkaistu:  2023
Ulkoasu:  sidottu
Sivumäärä:  349
ISBN:  978-952-345-235-0

Löydä lisää kirjojaKirjallisuuden teemasivulta
Islamilaisen oikeuden historia. Šarian monet merkitykset on vuonna 2023 ilmestynyt Joonas Mariston kirjoittama kirja islamilaisesta oikeudesta. Kirja perustuu laajaan alkuperäiseen lähdeaineistoon ja käsittelee aihettaan kattavasti.
Teoksen ensimmäinen osa "Islamilaisen oikeuden tausta ja kehitys", sisältää luvut Islamilaisen oikeuden lähtökohdista, Koraanista ja hadith -kirjallisuudesta sekä laintulkinnasta ja lakikoulukunnista. Toinen osa, "islamilaisen oikeuden sisältö", kertoo islamilaisen oikeuden pääpiirteistä. Kolmannessa osassa aiheena on islamilainen oikeus muslimimaissa. Neljäs osa käsittelee modernia maailmaa. Sen alalukuina tarkastellaan feministisiä liikkeitä, sukupuoli- ja seksuaalivähemmistöjä, talous- ja pankkijärjestelmää, ääriliikkeitä ja länsimaiden muslimivähemmistöjä.
Arvosteluja

Jukka Ahtelan arvostelun mukaan Joonas Mariston kirja on islamilaisen oikeuden tietopankki, murtaa myyttejä ja toimii  myös hakuteoksena.
Iran Aseman Airlinesin lento 746

| Iran Aseman Airlinesin lento 746 |
| --- | --- |
 Onnettomuuskoneen kaltainen Fokker F28-1000.
Yhteenveto
Päivämäärä:  12. lokakuuta 1994
Onnettomuustyyppi:  moottorivika
Tapahtumapaikka:  Natanz, Iran
 :  33°30′48″N, 051°54′59″E
Lähtöpaikka:  Esfahanin kansainvälinen lentoasema, Esfahan, Iran
Määränpää:  Mehrabadin kansainvälinen lentoasema, Teheran, Iran
Kuolleita:  66
Loukkaantuneita:  0
Eloonjääneitä:  0
Lentokone
Konetyyppi:  Fokker F28-1000
Lentoyhtiö:  Iran Aseman Airlines
Rekisteritunnus:  EP-PAV
Matkustajia:  59
Miehistöä:  7
Iran Aseman Airlinesin lento 746 oli Iran Aseman Airlinesin Iranin sisäinen reittilento Esfahanista Teheraniin. Lennolla 12. lokakuuta 1994 käytetyn Fokker F28-1000:n molemmat moottorit sammuivat äkillisesti 35 minuuttia lentoonlähdön jälkeen. Kone joutui sen seurauksena hallitsemattomaan syöksyyn ja törmäsi 47 sekunnin kuluttua vuoreen. Koneen hylky levisi 300 neliömetrin alueelle.
Lennolla oli 59 matkustajaa ja seitsemän miehistön jäsentä, ja kaikki kuolivat onnettomuudessa. Se on toiseksi pahin Fokker F28:lle sattunut onnettomuus.
Islamilaisen taiteen museo (Doha)

Islamilaisen taiteen museo
Islamilaisen taiteen museo on keinotekoisella saarella Dohassa, Qatarissa toimiva taidemuseo. Kalkkikivestä tehdyn rakennuksen suunnitteli arkkitehti I. M. Pei. Museo avattiin vuonna 2008, jolloin siellä oli esillä 800 taiteellista työtä ja historiallista esinettä kolmesta maanosasta. Avajaisiin osallistuneiden joukossa oli Robert de Niro.
Islamilaisen taiteen museon kokoelmiin kuuluu islamilaisissa kulttuuripiireissä luotuja töitä, joista monet ovat uskontoon liittymättömiä. Esiteltäviä töitä on 1 100 vuoden ajalta.
Islamilaisen taiteen museon yhteydessä toimii Alain Ducassen ensimmäinen Lähi-idässä sijaitseva ravintola, IDAM.
Aiheesta muualla

Kuvia tai muita tiedostoja aiheesta Islamilaisen taiteen museo (Doha) Wikimedia Commonsissa
Viralliset sivut (arabiaksi), (englanniksi)
Serbian käsipallomaajoukkue

Serbian käsipallomaajoukkue edustaa Serbiaa miesten kansainvälisissä käsipallo-otteluissa. Sitä hallinnoi Serbian käsipalloliitto.
Joukkue aloitti toimintansa vuonna 1992 Jugoslavian sosialistisen liittotasavallan hajoamisen jälkeen, ja se edusti vuosina 1992–2003 Jugoslavian liittotasavaltaa ja 2003–2006 Serbia ja Montenegroa.
Serbia on saavuttanut neljä arvokisamitalia; kaksi MM-pronssia, yhden EM-hopean sekä yhden EM-pronssin. EM-hopealle joukkue ylsi kotikisoissa vuonna 2012.
Arvokisasijoitukset > Kesäolympialaiset

1992 – ei osallistunut karsintoihin
1996 – ei selviytynyt kisoihin
2000 – neljäs
2004 – ei selviytynyt kisoihihin
2008 – ei selviytynyt kisoihihin
2012 – yhdeksäs
2016 – ei selviytynyt kisoihihin
Arvokisasijoitukset > MM-kilpailut

1993 – ei osallistunut
1995 – ei osallistunut
1997 – yhdeksäs
1999 –  pronssia
2001 –  pronssia
2003 – kahdeksas
2005 – viides
2007 – ei selviytynyt kisoihin
2009 – kahdeksas
2011 – kymmenes
2013 – kymmenes
2015 – ei selviytynyt kisoihin
2017 – ei selviytynyt kisoihin
2019 – 18.
2021 – ei selviytynyt kisoihin
2023 – 11.
Arvokisasijoitukset > EM-kilpailut

1994 – ei osallistunut
1996 –  pronssia
1998 – viides
2000 – ei selviytynyt kisoihin
2002 – kymmenes
2004 – kahdeksas
2006 – yhdeksäs
2008 – ei selviytynyt kisoihin
2010 – 13.
2012 –  hopeaa
2014 – 13.
2016 – 15.
2018 – 12.
2020 – 20.
2022 – 14.
2024 – 19.
Käännös suomeksi
Sairakkalanjärvi

| Sairakkalanjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Hollola
Koordinaatit:  61°00′41″N, 25°18′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskujoki:  Luhdanjoki 
Järvinumero:  35.837.1.003
Mittaustietoja
Pinnankorkeus:  116,1  m 
Rantaviiva:  3,049 km  
Pinta-ala:  30,212  ha 
 fiSairakkalanjärvi 
Sairakkalanjärvi  on Päijät-Hämeessä Hollolan länsiosassa Sairakkalan kylässä sijaitseva järvi, joka kuuluu linnustonsa vuoksi valtioneuvoston valtakunnalliseen lintuvesiensuojeluohjelmaan.
Maantietoa

Järven pinta-ala on 30 hehtaaria ja se on 850 metriä pitkä ja 450 metriä leveä. Järven vedenpinnan korkeus on 116,1 metriä mpy. Järvi on matala, sillä se on laskettu heinämaan saamisen toivossa. Sen rantaviivan pituus on 3,0 kilometriä ja rannat ovat entistä järvenpohjaa, joka on muuttunut avosuoksi. Järven rantoja on ruopattu kahdesta kohtaa, missä sijaitsee vapaa-ajan asuntoja.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Luhdanjoen valuma-alueeseen, johon järvi kuuluu. Siihen laskee vain kaksi lyhyttä ojaa. Luhdanjoki alkaa koneellisesti kaivettuna ja virtaa kuivatetun Järventaustanjärven läpi. Joki alkaa yläjuoksulla Liesjoen nimisenä, joks kerää ympäristön ojitettujen soiden kuivatusvedet, on keskijuoksulla nimeltään Luhdanjoki ja laskee lopuksi Pääjärveen Sammalistonojana.
Vedenlaatu

Sairakkalanjärven vettä on mitattu kolmella vesinäytteellä helmikuussa 1993, jolloin mitattiin järven veden happipitoisuutta ja kolme muuta näytettä, joissa tutkittiin happipitoisuuden lisäksi myös muita ominaisuuksia. Hapen havaittiin järvestä kuluneen ainakin vuosien 1993 ja 1995 talvien aikana lähes loppuun. Sairakkalanjärven kunnostushanketta varten otettiin järvestä näytteet myös 2001. Keskustelua järven pinnan nostamiseksi uudelleen on käyty 1990-luvulla.
| fosforipitoisuus | kokonaistyppipitoisuus | Ph | väriluku |
| --- | --- | --- | --- |
| 17 mg P/l - 140 mg P/l | 1100 mg N/l-1700 mg N/l | 5,8 - 6,8 | 80 mg Pt/l - 125 mg Pt/l |
Lintujärvi

Järven ensimmäisen lintulaskennan suoritti Pertti Rassi 1969 ja toisen Esa Lammi 1977 maa- ja metsätalousministeriön luonnonvarainhoitotoimiston toimeksiannosta. Vuoden 1977 lintulaskentoja käytettiin perusteena Sairakkalanjärven ottamiselle mukaan valtioneuvoston valtakunnallinen lintuvesien suojeluohjelmaan 1981. Vuodesta 1987 alkaen on Sairakkalanjärvellä suoritettu lintulaskenta vuosittain.
Järvellä on tavattu pesiviä kahlaajia: isokuovi (2011), metsäviklo (2007), rantasipi (1998), suokukko (1993), taivaanvuohi (2008) ja töyhtöhyyppä (2011), puolisukeltajia, kuten haapana  (2010), heinätavi  (1997), lapasorsa  (2008),  sinisorsa (2011) ja tavi (2011) kuin myös kokosukeltajia, kuten punasotka (2005), telkkä  (2011) ja tukkasotka  (2011).
Muita lintulajeja ovat olleet härkälintu  (2011), kalalokki  (2007), kurki  (2011), laulujoutsen  (1995- 2011), luhtahuitti  (2002), mustakurkku-uikku  (2005), nokikana  (1995),  silkkiuikku (2004) ja naurulokki  (1969).
Järvi on lintujen muutonaikainen levähdysalue, mutta myös pesimäjärvi. Erikoista järvessä on sen kuuluminen Kokemäenjoen vesistöön, jossa se on eräs Vanajaveden reitin itäisen haaran latvajärvistä..
Historiaa

Vuoden 1855−1856 Kalmbergin kartastossa järven nimi kirjoitettiin "Sairakkala träsk". Sen eteläpuolella sijaitsi Sairakkalan kylä, jonka pellot ulottuivat järvelle saakka. Myös Järventakanjärven ympärillä oli peltoja, jotka kuuluivat Järventaan kylälle. Järvien välillä sijaitsi kosteikko. Järven nykyinen suurin syvyys on alle yksi metri. Sairakkalanjärven veden pintaa on laskettu 1924 ja  lisäksi järvenpinta laski edelleen 1945 ojanperkuun yhteydessä. Järvenlaskuhankkeissa veden pinta laski yhteensä noin yhdellä metrillä. Sairakkalanjärven takana ollut Järventaustanjärvi on kuivunut vedenlaskun ja ojanperkuun vuoksi.
Jack Flett

| Mitalit> Maa:   Kanada.Miesten haavipallo. Olympialaiset  | Mitalit> Maa:   Kanada.Miesten haavipallo. Olympialaiset  | Mitalit> Maa:   Kanada.Miesten haavipallo. Olympialaiset  | Maa:   Kanada> Miesten haavipallo. |
| --- | --- | --- | --- |
|  Kultaa | St. Louis 1904 | Haavipallo |  |
John "Jack" Flett (19. marraskuuta 1871 Kildonan (nykyisin Winnipegin kaupunginosa) – 13. joulukuuta 1932 West Vancouver) oli kanadalainen haavipalloilija ja olympiavoittaja. Hän oli mukana Shamrock Lacrosse Teamin kultaa voittaneessa joukkueessa Saint Louisin olympialaisissa 1904.
Jack Frost

Jack Frost voi tarkoittaa:
Henkilöitä:
Jack Frost, yhdysvaltalainen uskonnollinen johtaja
Jack Frost, yhdysvaltalainen muusikko
John Carver Meadows Frost, tunnettu myös nimellä Jack Frost, brittiläinen lentokonesuunnittelija
Elokuvia:
Isä lumiukkona (engl. Jack Frost), yhdysvaltalainen komediaelokuva vuodelta 1998
Jack Frost, yhdysvaltalainen kauhuelokuva vuodelta 1997
Jack Frost II, edellisen elokuvan jatko-osa vuodelta 2000
Pikku pakkanen (Morozko), neuvostoliittolainen vuoden 1964 elokuva, jota levitettiin kansainvälisesti nimellä Jack Frost
Muita:
Jack Frost, kuvitteellinen poliisikomisario R. D. Wingfieldin kirjoissa ja niihin perustuvassa televisiosarjassa Komisario Frost
Jack Frost, Bob Dylanin pseudonyymi
Jack Frost, australialainen rockyhtye
Pakkasukko (engl. Jack Frost), talven henkilöitymä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jack Frost”, voi hakea sivunnimihaulla, laajalla sivunnimihaulla tai tekstihaulla.
Iran Aseman Airlinesin lento 3704

| Iran Aseman Airlinesin lento 3704 |
| --- | --- |
 Onnettomuuskone.
Yhteenveto
Päivämäärä:  18. helmikuuta 2018
Onnettomuustyyppi:  sakkaus ja maahansyöksy huonoissa sääolosuhteissa
Tapahtumapaikka:   15 km Yasujin lentoasemalta, Iran
Lähtöpaikka:   Mehrabadin lentoasema
Määränpää:   Yasujin lentoasema
Kuolleita:  66
Eloonjääneitä:  0
Lentokone
Konetyyppi:  ATR 72-212
Lentoyhtiö:  Iran Aseman Airlines
Rekisteritunnus:  EP-ATS
Matkustajia:  60
Miehistöä:  6
Iran Aseman Airlinesin lennon 3704 onnettomuus tapahtui 18. helmikuuta 2018 Iranissa, kun Iran Aseman Airlines -lentoyhtiön ATR 72 -mallinen lentokone katosi tutkasta 45 minuuttia lähdön jälkeen ja törmäsi vuoreen 15 kilometrin päässä määränpäästään. Kaikki koneessa olleet 66 matkustajaa ja miehistön jäsentä saivat surmansa onnettomuudessa.
Onnettomuuden aikaan oli huono sää vuorilla, jonne kone putosi. Maahansyöksy tapahtui vaikeakulkuisella alueella, ja kone löydettiinkin vasta kahden päivän kuluttua onnettomuudesta. Ensimmäiset pelastustyöntekijät pääsivät paikalle 21. helmikuuta.
Isopunapeippo

| Isopunapeippo |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Punapeipot Cryptospiza
Laji::  shelleyi
Kaksiosainen nimi
 Cryptospiza shelleyi  Sharpe, 1902 
Katso myös
   Isopunapeippo Wikispeciesissä   Isopunapeippo Commonsissa 
Infobox OKNimi-testi OKIUCN-testi OK: 
Isopunapeippo (Cryptospiza shelleyi) on loistopeippojen heimoon kuuluva varpuslintu.
Levinneisyys

Isopunapeippoa tavataan Burundissa, Kongon demokraattisessa tasavallassa, Ruandassa ja Ugandassa. Laji on vähentynyt ainakin paikallisesti tuntemattomista syistä, mutta väheneminen liittyy mahdollisesti elinalueilla tapahtuneisiin metsänhakkuisiin. Sen populaation uskotaan olevan pieni ja sirpaloitunut. Lajin yksilömäärä ja näköhavoinnot ovat vähentyneet, joten Kansainvälinen luonnonsuojeluliitto siirsi 2017 sen vaarantuneesta erittäin uhanalaiseksi.
Isaac Yaya

Isaac Yaya (s. 5. heinäkuuta 1979) on ranskanpolynesialainen uransa päättänyt pikajuoksija.
Helsingin MM-kilpailuissa 2005 Yaya kilpaili 400 metrin juoksussa. Hän juoksi alkuerässä ajan 47,75 s, eikä selviytynyt välieriin. Sisäratojen maailmanmestaruuskilpailuissa 2006 Yaya ei päässyt 400 metrin juoksussa jatkoon alkueristä ajallaan 48,45 s. Aika oli maan ennätys.
Yaya osallistui nuorten MM-kilpailuissa 1998 Annecyssa 200 metrin ja 400 metrin juoksuun. Hän jäi molemmissa kilpailuissa alkueriin ajoilla 22,64 s ja 50,10 s.
Yaya pitää hallussaan Oseanian sisäratojen ennätystä 50 metrin juoksussa ajalla 6,03 s.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 400 m | 47,13 | Nizza | 25.6.2005 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 50 m | 6,03 | Nizza | 20.12 2003 |
| 60 m | 6,97 | Bompas | 1.2 2004 |
| 400 m | 48,45 | Moskova | 10.3.2006 |
Isaac Vorsah

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. kesäkuuta 1988 (ikä 36)
Syntymäpaikka: Accra, Ghana
Pelipaikka: keskuspuolustaja
Pituus: 196 cm
Seura
Seura:  Red Bull Salzburg
Pelinumero: 25
Junioriseurat
:  Oscar
-2005:  Maamobi
Seurat
| Vuodet | Seura | O | (M) |
| 2005-2007 |  All Blacks FC |  |  |
| 2007 |  Asante Kotoko |  |  |
| 2007-2012 |  TSG Hoffenheim | 110 | (4) |
| 2012- |  Red Bull Salzburg | 15 | (1) |
Maajoukkue
| 2009- |  Ghana | 44 | (1) |
 Seurajoukkueuran tilastot kattavat vain kansalliset sarjat, päivitetty 16. marraskuuta 2014.  Maajoukkueuran tilastot päivitetty 16. marraskuuta 2014.
Isaac Vorsah (s. 21. kesäkuuta 1988 Accra) on ghanalainen jalkapalloilija, joka edustaa Itävallan Bundesliigassa pelaavaa Red Bull Salzburgia. Oikeajalkainen Vorsah on pelipaikaltaan keskuspuolustaja. Hän kuuluu myös Ghanan jalkapallomaajoukkueeseen.
Seurajoukkueura

Kotimaassaan All Blacks FC:tä ja Asante Kotokoa edustanut Vorsah siirtyi Saksan 2. Bundesliigan TSG Hoffenheimiin vuonna 2007. Hän oli mukana nostamassa Hoffenheimia Bundesliigaan kaudeksi 2008–2009. Hän pelasi seuran paidassa 110 ottelua tehden neljä maalia, kunnes hän vuonna 2012 siirtyi Itävallan Bundesliigan Red Bull Salzburgiin. Salzburgissa Vorsah on voittanut liigan ja cupin kaudella 2013–14.
Maajoukkueura

Vorsah debytoi Ghanan jalkapallomaajoukkueessa vuonna 2009. Hän oli mukana päävalmentaja Milovan Rajevacin 23-miehisessä ryhmässä vuoden 2010 MM-kisoissa. Vorsah pelasi kisoissa kahdessa ottelussa, lohkovaiheen avausottelussa Serbiaa vastaan sekä puolivälieräottelussa Uruguayta vastaan, jonka Ghana hävisi rangaistuspotkukilpailussa.
Käännös suomeksi
Iso-Selkäsaari (Lappajärvi)

Iso-Selkäsaari on Lappajärven saari Lappajärvellä. Saarta on pidetty hyvänä kiintopisteenä veneilijöille. Siellä on taukomökki.